Ir-Regolament tal-Kummissijoni (KEE) Nru 341/2000
tal-15 ta’ Frar 2000
li jiffissa r-rata tal-kambju applikabbli għal ċerti għajnuniet diretti u miżuri ta’ natura strutturali jew ambjentali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2799/98 tal-15 ta’ Diċembru 1998 li jistabbilixxi arranġamenti agrimonetarji għall-euro [1],
Wara li kkunsidrat ir-Regolament tal-Kummissjoni (KE) Nru 1410/1999 li jemenda ir-Regolament (KE) Nru 2808/98 li jistabbilixxi regoli dettaljati għall-applikazzjoni tas-sistema agrimonetarja għall-euro fl-agrikolutra [2], u b’mod partikolari l-Artikolu 2 tiegħu,
Billi:
(1) Taħt l-Artikolu 42 tar-Regolament tal-Kummissjoni (KE) Nru 23421/1999 tat-28 ta’ Ottubru 1999 [3], li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1254/1999 dwar l-organizzazzjoni komuni tas-suq taċ-ċanga u tal-vitella inkwantu l-skemi ta’ premium [4], id-data tas-sottomissjoni ta’ l-applikazzjoni tikkostitwixxi l-fatt operattiv sabiex tiġi stabbilità s-sena li għaliha jiġu allokati l-annimali koperti mill-iskemi ta’ premium fis-settur taċ-ċanga u tal-vitella. Taħt l-Artikolu 43 ta’ dak ir-Regolament il-konverżjoni fi flus nazzjonali ta’ ammonti premium u tal-pagament ta’ estensifikazzjoni jiġi stabbilit skond il-medja, ikkalkolat pro rata temporis, tar-rati ta’ kambju applikabbli fix-xahar ta’ Diċembru li jiġi qabel is-sena ta’ allokazzjoni.
(2) Taħt l-Artikolu 4(2) tar-Regolament tal-Kummissjoni (KE) Nru 2808/98 tat-22 ta’ Diċembru 1998 li jistabbilixxi regoli dettaljati għall-applikazzjoni tas-sistema agrimonetarja għall-euro fl-agrikoltura [5], kif emendat l-aħħar bir-Regolament (KE) Nru 1410/1999, il-fatt operattiv għar-rata tal-kambju fil-każ ta’ ammonti ta’ natura strutturali jew ambjentali hi fl-1 ta’ Jannar tas-sena li matula tittieħed id-deċiżjoni biex tingħata l-għajnuna. Taħt l-Artikolu 4(3) ta’ dak ir-Regolament, ir-rata tal-kambju li trid tintuża hi l-medja tar-rati tal-kambji applikabbli matul ix-xahar ta’ qabel id-data tal-fatt operattiv, ikkalkolata pro rata temporis.
(3) Taħt l-Artikolu 12 tar-Regolament tal-Kummissjoni (KE) Nru 293/98 tal-4 ta’ Frar 1998 li jistabilixxi l-fatti operattivi applikabbli għall-prodotti fis-settur tal-frott u l-ħaxix, għall-prodotti proċessati ta’ frott u ħaxix u parzjalment għall-prodotti tal-florikultura u għal ċerti prodotti elenkati fl-Anness I tat-Trattat tal-KE, u li jħassar ir-Regolament (KEE) Nru 1445/93 [6], kif emendat l-aħħar bir-Regolament (KE) Nru 1410/1999, ir-rata ta’konverżjoni li trid tiġi applikata għall-konverżjoni ta’ kull sena fil-munita nazzjonali ta’ l-għajnuna massima għal kull ettaru sabiex tittejjeb il-kwalità u marketing tal-ġewż u tal-ħarrub iffissata fl-Artikolu 2 tar-Regolament tal-Kunsill (KEE) Nru 790/89 [7], kif emendat l-aħħar bir-Regolament tal-Kummissjoni (KEE) Nru 1825/97 [8] hi l-medja tar-rati tal-kambju applikabbli matul ix-xahar ta’ qabel l-1 ta’ Jannar tal-perjodu annwali ta’ referenza fi ħdan it-tifsira ta’ l-Artikolu 19 tar-Regolament tal-Kummissjoni (KEE) Nru 2159/89 [9], kif emendat l-aħħar bir-Regolament (KE) Nru 1363/95 [10], ikkalkolat pro rata temporis.
(4) Taħt l-Artikolu 6(2) tar-Regolament tal-Kummissjoni (KEE) Nru 2700/93 tat-30 ta’ Settembru 1993 dwar regoli dettaljati għall-applikazzjoni tal-premium favur il-produtturi tal-laħam tan-nagħaġ u tal-mogħoż [11], kif emendat l-aħħar bir-Regolament (KE) Nru 1410/1999, ir-rata ta’ konverżjoni li trid tiġi applikata lill-ammont tal-bilanċ tal-premium fis-settur tal-laħam tan-nagħaġ hi il-medja tar-rati tal-kambju applikabbli matul ix-xahar ta’ qabel l-aħħar jum tas-sena ta’ marketing li fir-rigward tagħha il-premium qed jiġi mogħti, ikkakolat pro rata temporis.
(5) Taħt l-Artikolu 6(1) tar-Regolament (KEE) Nru 2700/93, ir-rata ta’ konverżjoni li trid tiġi applikata lill-ammont ta’ ħlas bil-quddiem fis-settur tal-laħam tan-nagħaġ hi l-medja tar-rati tal-kambju applikabbli matul ix-xahar li fir-rigward tiegħu il-premium qed jiġi mogħti, ikkalkolat pro rata temporis,
ADOTTAT DAN IR-REGOLAMENT:
Artikolu 1
1. Ir-rata ta’ konverżjoni li għandha tiġi applikata għal:
- l-ammonti ta’ premium fis-settur taċ-ċanga u tal-vitella imsemmi fir-Regolament (KE) Nru 1254/1999,
- l-għajnuna massima għal kull ettaru sabiex jiġi mtejjeb il-marketing fis-settur tal-ġewż u tal-ħarrub iffissata fl-Artikolu 2 tar-Regolament (KEE) Nru 790/89, u
- l-ammonti ta’ natura strutturali jew ambjentali imsemmija fl-Artikolu 5 tar-Regolament (KE) Nru 2799/98,
hi mniżżla fl-Anness I.
2. Ir-rata ta’ konverżjoni li trid tiġi applikata lillammont tal-bilanċ u tal-premium imsemmija fr-raba’ subparagrafu ta’ l-Artikolu 5(6) tar-Regolament tal-Kunsill (KE) Nru 2467/98 [12], u lill-ammont tat-tnaqqis imsemmi fl-Artikolu 4 tar-Regolament tal-Kunsill (KEE) Nru 3493/90 [13] hi mniżżla fl-Anness II.
3. Ir-rata ta’ konverżjoni li trid tiġi applikata lill-ammont tal-ħlas bil-quddiem imsemmi fit-tieni subparagrafu ta’ l-Artikolu 5(6) tar-Regolament (KE) Nru 2467/98 u lill-ammont tat-tnaqqis imsemmi fl-Artikolu 4 tar-Regolament (KEE) Nru No 3493/90 hi mniżżla fl-Anness III.
Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta’ Frar 2000.